Sagittarius A
Haec commentatio non de foramine nigro supermassivo, sed de fonte radioelectrico composito narrat. De altera significatione videatur Sagittarius A* Sagittarius A, vel forma compendiaria Sgr A, est compositus fons radioelectricus(en)(d) in media(en)(d) Via lactea situs, qui foramen nigrum supermassivum(en)(d) continet. Invenitur apud fines inter constellationes Sagittarii et Scorpii, circa 5.6° magis australis quam linea ecliptica, prope cumulum Papilionis(en)(d) (M6) et Lambda Scorpii(en)(d). Magnae nebulae gasis et pulveris cosmici(d) apud bracchia nostri galaxiae conspectum per frequentiam opticam spectri electromagnetici occultant. Tales nebulae sunt causa Fluminis obscuri(en) quod centralem galaxiae bulbum findit. Regio in partes tres dividitur: Sagittarius A orientalis (supernovae reliquiae), Sagittarius A occidentalis (structura spiriformis), et maxime luminosus fons radioelectricus apud mediam spiram, Sagittarius A* (foramen nigrum supermassivum, sagittarius-a-stella articulandus). Hae partes inter se insidunt: Sagittarius A* intra Sagittarium A occidentalem iacet, et iacet hic intra Sagittarium A orientalem, qui maxima regio videtur.